Държавен вестник, бр. 19, 2016 г., стр. 27

БРОЙ  19	
Д Ъ Р Ж А В Е Н  В Е С Т Н И К 	
СТР.  27  
1. проверка за изпълнението на задължи­
телните условия за сключване на договор с 
НЗОК съгласно чл. 55, ал. 2, т. 1 и чл. 59, 
ал. 1а и на критериите по чл. 59в от Закона за 
здравното осигуряване, както и на условията, 
предвидени в Националния рамков договор 
за медицинските дейности и в Националния 
рамков договор за денталните дейности;
2. оценяване на изпълнението на критерия 
за обем и сложност на лечебно-диагностич­
ните дейности въз основа на индикаторите, 
посочени в приложение № 8.
(2) При установяване на изпълнението 
на всеки един от индикаторите се определя 
съответният брой точки. Крайната оценка 
се формира като сбор от получените точки.
(3) Класирането на лечебните заведения/
обединения се осъществява в низходящ ред 
на базата на крайната оценка по ал. 2, като 
лечебното заведение/обединение с най-висока 
крайна оценка получава позиция 1, а всяко 
следващо получава позиция, по-голяма с еди­
ница от определената позиция на предходното 
в класирането лечебно заведение/обединение.
(4) В случаите, когато за две или повече 
лечебни заведения/обединения се формира 
еднаква крайна оценка по ал. 2, те получават 
еднаква позиция, а следващото в класиране­
то лечебно заведение/обединение получава 
позиция, съответна на поредността му в 
класирането.
Чл. 12. (1) За осъществяване на избора по 
чл. 2, ал. 1 директорът на РЗОК назначава 
комисия, която в 10-дневен срок от постъпване 
на заявлението по чл. 59а, ал. 1 от Закона за 
здравното осигуряване извършва проверка на 
място в лечебното заведение за установяване 
на изпълнението на определени в приложения 
№ 1, 2, 4, 5, 6, 7 и 8 индикатори.
(2) В комисията по ал. 1 участват предста­
вители на съответната РЗОК и на съответната 
регионална здравна инспекция (РЗИ).
(3) За извършената проверка комисията по 
ал. 1 съставя протокол по образец, утвърден 
от управителя на НЗОК, който се представя 
на директора на РЗОК в двудневен срок от 
извършване на проверката. 
Чл. 13. (1) За оценяване на допълнителните 
индикатори по приложение № 3 директорът 
на РЗОК изисква становище от Изпълнителна 
агенция „Медицински одит“. 
(2) Изпълнителна агенция „Медицински 
одит“ извършва проверка в лечебното заведе­
ние и изразява становище за изпълнение на 
допълнителните индикатори по приложение 
№ 5 в 5-дневен срок от постъпване на иска­
нето по ал. 1.
(3) За оценяване по критериите и на инди­
каторите по приложения № 5 и 6 директорът 
на РЗОК може да поиска информация от реги­
оналните здравни инспекции, от Националния 
център по обществено здраве и анализи и от 
Националния статистически институт. 
(4) Информацията по ал. 3 се предоставя 
на директора на РЗОК в 3-дневен срок от 
постъпване на искането по ал. 3.
Чл. 14. Директорът на РЗОК може да поиска 
от лечебните заведения по чл. 2, ал. 3 в опре­
делен от него срок да представят допълнителни 
документи за оценяване на изпълнението на 
критериите и на индикаторите за оценка по 
тази наредба.
Чл. 15. (1) Резултатите от оценяването 
и класирането на лечебните заведения или 
техните обединения по чл. 5 – 8 за всяка 
медицинска дейност се вписват в таблица 
за оценка на лечебните заведения съгласно 
приложение № 9.
(2) За всяко лечебно заведение/обединение в 
таблицата по ал. 1 се определя броят на леглата, 
използвани за изпълнение на обема дейности 
съгласно договора на лечебното заведение с 
РЗОК за предходната календарна година при 
100 на сто използваемост на леглата.
(3) За лечебните заведения/обединения, 
подали заявление за сключване на договор за 
медицински дейности, които не са били изпъл­
нявани по договор с РЗОК през предходната 
календарна година, се определя прогнозен 
брой легла за изпълнение на обема медицин­
ски дейности при 100 на сто използваемост. 
(4) При определяне на прогнозния брой 
легла по ал. 3 директорът на РЗОК изисква 
становище от комисията по чл. 32, ал. 1 от 
Закона за лечебните заведения по реда на чл. 2, 
ал. 5 относно установеното с Националната 
здравна карта надвишаване на потребностите 
от легла за болнично лечение за конкретната 
медицинска дейност в съответната област.
(5) В случаите, когато броят на леглата, 
определени по реда на ал. 2 – 4 в лечебни­
те заведения, не надвишава определените в 
Националната здравна карта потребности от 
болнични легла за конкретната медицинска 
дейност, директорът на РЗОК сключва до­
говор с лечебните заведения/обединения на 
територията на областта, които са осигурили 
необходимия брой легла за болнично лечение за 
изпълнение на договорения обем от медицински 
дейности, но не по-малко от използваните легла 
по договора на съответното лечебно заведение 
с РЗОК за предходната календарна година.
(6) В случаите, когато броят на леглата, 
определени по реда на ал. 2 – 4 в лечебните 
заведения, надвишава определените в На­
ционалната здравна карта потребности от 
болнични легла за конкретната медицинска 
дейност, директорът на РЗОК сключва договор 
с лечебните заведения/обединения на терито­
рията на областта, които са осигурили брой 
легла за болнично лечение за изпълнение на 
договорения обем от медицински дейности, 
но не по-малко от използваните легла по